Mert Magyarország keresztény ország, és az is marad.

Eddig talán nem mindenki hallott az Áldott Kereszt Egyesületről, de csütörtökön közleményt juttattak el az MTI-hez, melyből végre megismerhetjük tevékenységüket.

Azon fáradoznak, hogy az ország több pontján is hasonló szimbólum állhasson, ezzel szeretnék ugyanis felhívni a figyelmet arra, hogy a Komárom-Esztergom megyei Csatka kegyhelye jelentős felújításra szorul, mely a Kárpát-medence cigányság legfontosabb zarándokhelye.

A hívő cigányság nevében is abban bíznak, hogy a felújítás után Ferenc pápa is Magyarországra látogat, hogy megáldhassa a csatkai kegyhelyet.

A világító keresztek fényével neki is utat kívánnak mutatni Magyarország felé, jelezve azt, hogy Magyarország keresztény ország, és az is marad, mert hű a gyökereihez, lakói pedig vallják, hogy a keresztény hit erőt ad mindannyiuknak.

Az egyesület kezdeményezésére ezért hatméteres világító keresztet avatnak föl a Csongrád megyei Bakson, melyet az Emberi Erőforrások Minisztériuma illetve a Nemzeti Együttműködési Alap is támogatott. A keresztet a tervek szerint Kiss-Rigó László szeged-csanádi püspök szenteli majd fel.

(A kezdőkép az egyesület Facebook-borítóképe.)

Ide kattintva eléri a Nyüzsi további cikkeit, azonnali véleményeket, érdekességeket, szórakoztató mémeket, gifeket, videókat.